Soţia selecţionerului, Valeria Iordănescu, însoţită de ceilalţi doi băieţi, Alexandru şi Andrei, dar şi de Maria, singura fiică, a plecat azi spre Paris, iar la Aeroportul Henri Coandă a oferit câteva declaraţii.

„Ştim exact ce avem de făcut. Ştim drumul, ştim de ce să ne ferim. Am fost la biserică, am dat acatiste, sperăm la un rezultat bun cu Franţa”, a declarat soţia selecţionerului, Valeria Iordănescu.

„Tata a plecat cu jumătate dintre iconiţe, cu cealaltă jumătate mergem noi acum. E primul European la care mergem, cu tata pe bancă”, a declarat unul dintre fiii lui Iordănescu.

Digi sport notează că agenţia AFP a publicat un amplu material despre selecţionerul României: "Un adept al disciplinei, care nu se desparte niciodată de o iconiţă".

Cele mai importante partide și toate meciurile României vor putea fi urmărite în rețeaua RCS-RDS, fiind transmise de Pro TV.

Programul meciurilor din Grupa A:

Vineri 10 iunie

Franţa - ROMÂNIA (Stade de France - Saint-Denis, 22:00, ora României)

Sâmbătă 11 iunie

Albania - Elveţia (Stade Bollaert-Delelis - Lens, 16:00)

Miercuri 15 iunie

ROMÂNIA - Elveţia (Parc des Princes - Paris, 19:00)

Franţa - Albania (Stade Velodrome - Marsilia, 22:00)

Duminică 19 iunie

Elveţia - Franţa (Stade Pierre Mauroy - Lille, 22:00)

ROMÂNIA - Albania (Stade de Lyon - Lyon, 22:00)